Legal Document

Category: 1948

Text:
1. ΝΟΜΟΘΕΤ. ΔΙΑΤΑΓΜΑ της 16/23 Ιαν. 1923 Περί συστάσεως παρά τω υπουργείω της Δικαιοσύνης υπηρεσιακού συμβουλίου φυλακών και ανωτάτου σωφρονιστικού συμβουλίου. Άρθρ.1-4.-(Κατηργήθησαν υπό του Ν.Δ. της 28/30 Σεπτ. 1935, 6.1β.). Άρθρ.5-7.-(Κατηργήθησαν υπό του άρθρ. 4 παρ. 2 Α.Ν. 869/1937, 6.Ιε.). Άρθρ.8.-Ο υπουργός της Δικαιοσύνης δύναται δια Β. Διαταγμάτων να μεταβιβάση εις τον γενικόν γραμματέα ή τους διευθυντάς του υπουργείου, εξαιρετικώς δε και εις άλλους ανωτέρους υπαλλήλους του κέντρου, μέρος της δικαιοδοσίας αυτού. Άρθρ.9.-(Κατηργήθη υπό του Ν.Δ. τη 28/30 Σεπτ. 1935, 6.Ιβ.). Άρθρ.10.-(Κατηργήθη υπό του Ν.Δ. της 29/29 Αυγ. 1935, 6.Ιγ.). Άρθρ.11-12.-(Κατηργήθησαν υπό του Ν.Δ. της 28/30 Σεπτ. 1935, 6.Ιβ.). Άρθρ.13.-(Κατηργήθη δια των διατάξεων του νέου Οργανισμού του Υπουργείου Δικαιοσύνης). Άρθρ.14.-Επιτρέπεται εις τον υπουργόν της Δικαιοσύνης, μετά σύμφωνον γνωμοδότησιν του υπηρεσιακού συμβουλίου των φυλακών, να καταργή φυλακάς, εις ας κρατούνται κάτω των τριάκοντα κρατουμένων. Οι εις τας ως άνω καταργουμένας φυλακάς κρατούμενοι μεταφέρονται είτε εις ιδιαίτερα διαμερίσματα των αστυνομικών καταστημάτων, διοριζομένου του αναλόγου προσωπικού, είτε εις άλλας πλησίον φυλακάς, κατά τα ειδικώτερον δια Β.Διαταγμάτων κανονισθησόμενα. Επιτρέπεται επίσης όπως εις ιδιαίτερα διαμερίσματα εγκληματικών φυλακών κρατώνται κατάδικοι εκτίοντες ποινήν επανορθωτικήν ανωτέραν των έξ μηνών, μετά σύμφωνον γνωμοδότησιν του υπηρεσιακού συμβουλίου των φυλακών. Η ισχύς του παρόντος Νομοθετικού Διατάγματος άρχεται από της δημοσιεύσεως αυτού εις την Εφημερίδα της Κυβερνήσεως. Βλ. και το σχετικόν περί Οργανικών νόμων περί φυλακών θέμα.